‎ตอนนั้นนินเท็นโดเป็นคู่แข่งของเรา ‎และพวกเขาก็มีตัวละครที่มีอิทธิพลมากในมาริโอ
‎พูดตามตรง เซก้าไม่มีตัวละครในระดับนั้น
‎เราได้รับคำสั่ง ‎ให้สร้างตัวละครที่แข่งกับมาริโอได้
‎นินเท็นโดเหมือนกำแพงใหญ่ที่ทลายไม่ได้เลย
‎คุณอาจคิดว่าไม่มีใครเอาชนะพวกเขาได้
‎พวกเขาเหนือกว่าเราเกินไปจนเรารู้สึกกดดัน
‎เมื่อไม่มีอะไรจะเสีย เราก็คงจะฮึดสู้ต่อ
‎(ผลงานซีรีส์สารคดีจาก NETFLIX)
‎ปลายยุค 80 สิ่งที่เด็กทุกคนอยากได้ ‎เป็นของขวัญคริสต์มาสก็คือ...
‎นินเท็นโด!
‎นินเท็นโด เอนเตอร์เทนเมนต์ ซิสเต็ม
‎ขอบคุณครับ
‎และพ่อแม่
‎ผู้เป็นซานต้า
‎ทำให้มันเป็นของเล่นเทศกาลวันหยุด ‎ที่ขายดีที่สุดแห่งปี 1988
‎นินเท็นโด!
‎แต่ถ้ามาริโอคือราชาที่ไม่อาจโต้แย้งได้
‎ไก่รองบ่อนจึงเตรียมที่จะประกาศสงคราม
‎สำหรับผู้ผลิตเกมของญี่ปุ่น เซก้า ‎ซึ่งส่วนใหญ่รู้จักตู้เกมอาเขตของมันดี
‎ศึกครั้งนี้ก็เพื่อครองตลาดเครื่องเล่นเกมที่บ้าน
‎ปีนี้เด็กๆ และพ่อแม่ของพวกเขา ‎จะจ่ายเงินมากกว่าสามพันล้านดอลลาร์
‎ซื้อวิดีโอเกมและตลับเกม
‎เซก้าวางจำหน่ายเครื่องเล่นเจเนซิสใหม่ในญี่ปุ่น
‎ที่เทคโนโลยี 16 บิตของมัน
‎เป็นการก้าวกระโดดครั้งใหญ่ ‎จากเครื่องเล่น 8 บิตที่มีอยู่
‎นักวิทยาศาสตร์สร้างสุดยอดเครื่องกล
‎ในที่สุด!
‎- เครื่องกลที่จะให้พลังแก่เขา ‎- เยี่ยม!
‎(เซก้า)
‎ด้วย 16 บิต
‎เครื่องเจเนซิสของเซก้ามีพลังที่จะพิชิต ‎เครื่องนินเท็นโด เอนเตอร์เทนเมนต์ ซิสเต็ม
‎สิ่งเดียวที่ขาดหายไปก็คือเกมฮิต
‎พวกเขาจึงหันมาพึ่งชายผู้นี้เพื่อสิ่งนั้น
‎ผมรู้ดีว่าเรากำลังเริ่มสงครามกับนินเท็นโด
‎และผมก็รู้ว่าถ้าเราทำมันอย่างถูกต้อง ‎เราก็สามารถชนะศึกได้
‎นี่คือทอม คาลินสกี ‎ขุนพลในสงครามต่อสู้นินเท็นโดของเซก้า
‎ก่อนร่วมงานกับเซก้า
‎คาลินสกีได้สร้างชื่อเสียงให้ตัวเองแล้ว ‎กับของเด็กเล่นแมทเทล
‎แต่หลังออกจากแมทเทลได้สามสี่ปี
‎ทอมก็มีผู้มาเยือนที่เขาไม่เคยคาดคิดว่าจะได้เจอ
‎ที่จริงผมไปเที่ยวพักผ่อนวันหยุด
‎ในฮาวายกับภรรยาและลูกๆ ของผม
‎และฮายาโอะ นากายามา ‎ประธานและซีอีโอของเซก้าญี่ปุ่น
‎ตามผมไปที่เมาวีแล้วจู่ๆ เขาก็โผล่มา
‎เขาเข้ามาหาและพูดว่า
‎"ผมอยากให้คุณบริหารเซก้า ออฟ อเมริกา
‎ผมจะให้คุณดูเทคโนโลยี 16 บิต
‎และก็จะให้คุณดูเครื่องเล่นเกมมือถือ
‎และเหตุผลที่มันดีกว่าสิ่งที่นินเท็นโดมี"
‎ผมลงเอยด้วยการออกจากฮาวายไปญี่ปุ่นกับเขา
‎และผมก็ประทับใจเทคโนโลยี 16 บิต
‎มันดีกว่าเทคโนโลยี 8 บิตมาก
‎จนผมเชื่อว่า ใช่แล้ว เราสู้กับนินเท็นโด
‎ซึ่งมีส่วนแบ่ง 98 เปอร์เซ็นต์ ‎ของตลาดวิดีโอเกมในสมัยนั้นได้
‎ทอมรับข้อเสนอให้เป็น ‎ซีอีโอของเซก้า ออฟ อเมริกา
‎แต่ก็มีข้อแม้อย่างหนึ่ง
‎คำสั่งจากญี่ปุ่นคือ "เฮียคุ มัง ทานิ"
‎ซึ่งหมายถึงขายให้ได้หนึ่งล้านเครื่อง
‎จนถึงตอนนั้นพวกเขาขาย ‎เครื่องเจเนซิสได้ราวๆ 70,000 เครื่อง
‎ฉะนั้นหนทางยังอีกไกลที่จะขายได้หนึ่งล้านเครื่อง
‎คาลินสกีต้องคิดแผนสู้ศึก
‎เพื่อขายเจเนซิส เครื่องเล่นเกมใหม่ล่าสุด ‎ของเซก้าให้ได้หนึ่งล้านเครื่อง
‎ผมเลยคิดแผนและกลับไปที่ญี่ปุ่น
‎เราเข้าไปในสิ่งที่ถูกเรียกว่าห้องการตัดสินใจ
‎และก็แน่นอน คนส่วนใหญ่ ‎ที่ผมพูดคุยด้วยไม่พูดภาษาอังกฤษ
‎ผมต้องเสนอแผนต่อสู้ ‎ต่อคณะกรรมการบริหารของเซก้า
‎แผนต่อสู้ห้าข้อของคาลินสกี ‎พิสูจน์ให้เห็นถึงความไม่คุ้นเคย
‎กับกรอบความคิดทางธุรกิจของญี่ปุ่น
‎ผมเสนอกลยุทธ์ของผมต่อคณะกรรมการบริหาร
‎แต่มันไม่เป็นไปด้วยดี
‎นากายามาลุกขึ้นแล้วก็เตะเก้าอี้
‎เขาพูดว่า "พวกเขาไม่เห็นด้วย ‎กับทุกอย่างที่คุณพูด"
‎แล้วเขาก็เดินออกจากห้อง
‎ผมคิดว่า "นี่เป็นงานที่สั้นที่สุด ‎เท่าที่ใครเคยทำมา
‎ฉันจบเห่แล้ว เขาจะออกจากห้องไปแล้ว
‎ทิ้งให้ฉันอยู่กับคนพวกนี้ที่ไม่เห็นด้วยกับฉัน"
‎พอเขาเดินไปถึงประตูก็หันมาพูดว่า
‎"แต่ตอนผมจ้างคุณ ผมบอกว่าคุณสามารถที่จะ
‎ตัดสินใจได้ทุกอย่างสำหรับตลาดอเมริกา
‎ฉะนั้นทำสิ่งที่คุณวางแผนไว้ได้เลย"
‎ตอนนี้เห็นชัดว่ามันต้องสำเร็จ ไม่งั้นผมจบเห่แน่"
‎ข้อแรก...
‎ค่อนข้างง่าย
‎แต่ขั้นต่อไปในแผนสงครามของเขา ‎จะต้องพึ่งอาวุธลับของเซก้า
‎ผมคิดว่าความเร็วอาจสำคัญต่อเซก้ามากเพราะ
‎เซก้า เจเนซิสวางตลาดเป็นเครื่อง 16 บิต
‎มันมีการประมวลผลที่เร็วกว่าระบบธรรดามาก
‎เราสามารถทำเกมที่เร็วกว่า...
‎(ฮิโรคาซุ ยาซูฮาระ)
‎เมื่อก่อนได้
‎การมีเครื่องเล่นที่เร็ว
‎ยังไม่พอสำหรับเซก้า
‎พวกเขาต้องการเกมฮิตเกมใหม่
‎นักออกแบบเกม ฮิโรคาซุ ยาซูฮาระ ‎จึงมองหา...
‎แรงบันดาลใจนิดหน่อย
‎เรามุ่งเป้าไปที่ผู้ชมชาวอเมริกา
‎เราอยากรู้ว่าอะไรคือสิ่งที่คนนิยมในอเมริกา
‎และก็คิดว่ารถไฟเหาะตีลังกา ‎อาจเป็นสิ่งดึงดูดใจที่ใช้ได้ดีมาก
‎โปรแกรมของเรา ‎เรนเดอร์การตีลังกาและการเลี้ยวได้แล้ว
‎เราตัดสินใจใช้ประโยชน์โปรแกรม
‎และสร้างเกมที่มีการตีลังกาเยอะๆ
‎เราทำรถไฟเหาะตีลังกาใหญ่มาก
‎แล้วก็ตัดมัน
‎และเราก็เพิ่มสิ่งแปลกใจเล็กๆ น้อยๆ เข้าไป ‎ระหว่างที่ทำมัน
‎เมื่อภาพร่างเกมเพลย์ที่น่าตื่นเต้นอยู่ในมือแล้ว
‎องค์ประกอบสุดท้ายที่เซก้าต้องการ ‎ก็คือตัวนำโชคที่วิ่งเร็วกว่ามาริโอ
‎เกมถูกพัฒนาก่อนตัวละคร...
‎(นาโอะโตะ โอชิมะ)
‎แล้วเราก็ออกแบบตัวละคร ‎ที่เหมาะกับเกมที่สุด
‎โดยรวมแล้วมาริโอ ‎เป็นช่างประปาตัวเล็กๆ น่ารัก
‎นาโอะโตะ โอชิมะ ‎เลยต้องการออกแบบบางอย่างที่แตกต่าง
‎บางอย่างที่ฉีกแนว
‎คล่องแคล่ว เพรียวลม
‎ในที่สุดเราก็ตัดสินใจเลือกตัวละคร ‎ที่วิ่งได้เร็วกว่าใครทั้งนั้น
‎สามารถงอตัวแล้วก็โจมตีได้
‎ผมคิดว่าตัวแรกคือกระต่าย
‎แล้วเราก็พูดว่าอะไรสักอย่าง ‎ที่เหมือนหมีแพนด้าคงจะดี
‎แต่เราก็คิดว่ามันคงน่ารักเกินไปและทำให้สับสน
‎ที่หมีแพนด้ากลิ้งไปแล้วก็โจมตีได้
‎เราเลยตัดสินใจเลือกเม่น
‎เจ้าตัวหนามแหลมฟูเล็กๆ นี่ ‎เป็นตัวเลือกที่ยังไม่ชัดเจน
‎โอชิมะจึงทำการทดสอบภาคสนาม ‎อย่างไม่เป็นทางการ
‎ซึ่งทำให้เขาต้องไปนิวยอร์กซิตี
‎เป้าหมายคือให้มันเป็นที่นิยมในสหรัฐฯ
‎บังเอิญ
‎ผมจะมีการเดินทางส่วนตัวไปนิวยอร์ก
‎ผมเอาบอร์ดไปด้วย
‎ผมวาดรูปเม่น
‎ตัวละครที่เป็นมนุษย์ และสัตว์อื่นอีกตัว
‎แล้วผมก็ทำการสำรวจในเซ็นทรัลพาร์ก ‎ว่าคนชอบตัวละครตัวไหน
‎แล้วคนก็ชอบโซนิคมากเป็นอันดับหนึ่ง
‎ผมถึงได้มั่นใจว่าเม่นเหมาะสมที่สุด
‎รู้จักกับโซนิค เม่นที่ว่องไว ‎ที่กลายเป็นตัวนำโชคตัวใหม่ของเซก้า
‎และมันก็ไม่ได้ยิ้มเป็นอย่างเดียว
‎มันดุและพร้อมโจมตีด้วย
‎พองอตัวเป็นลูกกลมๆ มันดูไม่มีใครเอาชนะได้
‎หนามแหลมทำให้มันดูเหมือน ‎สร้างความเจ็บปวดได้
‎เพื่อแสดงให้เห็นรูปแบบของความเร็ว
‎มีหนามแหลมอยู่บนหลังจึงมีประโยชน์มาก
‎ตอนนั้น สีของเซก้าคือสีฟ้า
‎เราเลยทำมันเป็นสีฟ้าเซก้า
‎ผมคิดว่าตัวละครที่ดีคือ
‎บางอย่างที่มีคุณสมบัติ ‎ที่พรรณนาได้ด้วยวลีเดียว
‎ถ้าให้ผมพูดถึงโซนิคด้วยคำคำเดียว ‎ก็คงเป็น "เร็วดุจแสง"
‎โซนิคถูกสร้างเสร็จสมบูรณ์บนแผ่นกระดาษ
‎ตั้งแต่นัยน์ตาเจ้าเล่ห์ ‎จนถึงรองเท้าผ้าใบเท่ๆ ของมัน
‎สิ่งที่เหลือ
‎ก็คือมันจะเข้ากับ ‎แบบรถไฟเหาะตีลังกาของยาซูฮาระ
‎ได้เหมาะสมที่สุดหรือไม่
‎คนมักจะคิดว่าเกมเป็นกิจกรรมที่สันโดษ
‎แต่นักออกแบบเกมอยู่หลังหน้าจอเสมอ
‎เมื่อไหร่ก็ตามที่ผู้เล่นเกมทำการเคลื่อนไหว
‎นักออกแบบนำพวกเขาไปยังสิ่งต่อไป
‎ให้กำลังใจพวกเขาด้วยรางวัล ‎และนำพวกเขาเดินหน้าต่อไป
‎ตอนมันกลิ้ง
‎มันไม่ได้เด้งกลับธรรมดาๆ
‎มันเด้งออกจากสปริงเร็วมาก
‎แล้วก็ถูกส่งไปยังที่ใหม่ทันที
‎และเราก็ให้ประสบการณ์เกมที่ดีบ้างไม่ดีบ้าง
‎พอคุณพิชิตความท้าทายได้แล้ว คุณก็ได้พักนิดหน่อย
‎การเพิ่มความแปรปรวนเหล่านี้เข้าไป
‎ทำให้คุณรู้สึกภูมิใจมากขึ้น
‎นั่นคือวิธีที่เราสร้างเกม
‎และงานทั้งหมดนั้นก็ประสบความสำเร็จครั้งใหญ่ ‎เมื่อโซนิควางจำหน่ายในปี 1991
‎เกมอัดแน่นไปด้วยสปริง
‎บ่วง
‎และแหวนทองที่มีให้เก็บแทบไม่จบสิ้น
‎มันเป็นเกมที่โดดเด่นที่สุด ‎เท่าที่เซก้าเคยทำเลยก็อาจเป็นได้
‎และทำให้เกิดกองทัพใหม่ของผู้เล่นแข่งขัน
‎ชีวิตของผมเหมือนวิดีโอเกมในหลายๆ แง่
‎ถ้าคุณเล่นแข่งในการแข่งขันวิดีโอเกม
‎เพื่อที่จะทำได้สำเร็จ...
‎ชีวิตคุณต้องเป็นวิดีโอเกม
‎คุณตัดสินใจเหมือนวิดีโอเกม
‎คุณต้องเล่นอย่างแม่นยำและสมบูรณ์แบบ
‎อย่าทำผิดพลาดอะไรทั้งนั้น
‎และก็มีสมาธิ
‎ฉะนั้น... ผมมีโอกาสครั้งเดียว
‎ผมต้องใช้โอกาสนั้นให้คุ้มค่าที่สุด
‎นี่คือคริส ถัง
‎ผมอยู่ในวงการมาสักพักหนึ่งแล้ว
‎เขารู้เกี่ยวกับวิดีโอเกมเยอะมาก ‎เพราะประวัติของเขายาวเหยียด
‎ผมเป็นนักออกแบบเกม
‎ผู้ทดสอบเกม ‎เสียงของมีม "บูม เตตริสฟอร์เจฟฟ์"
‎เขาเป็นผู้เข้ารอบสุดท้าย ‎ในการชิงแชมป์โลกนินเทนโดด้วยซ้ำ
‎ผมเจอสาวๆ และก็พูดว่า "ไง ตอนนี้ผมเป็น ‎แชมป์นินเท็นโดแล้ว เป็นไงล่ะ"
‎การแข่งขันชิงแชมป์นินเท็นโด ‎เป็นการเริ่มต้นอาชีพเกมมิ่งแข่งขันของผม
‎แต่วิดีโอเกมที่ผมชอบมาก ‎จริงๆ แล้วคือเกมเซก้า
‎เขาเป็นที่รู้จักมากที่สุดจากการเล่น ‎ในการแข่งขันชิงแชมป์โลกเซก้า ปี 1994
‎และทุกอย่างเริ่มขึ้นด้วยแคมเปญโฆษณา
‎เซก้ามีนิตยสารของตัวเองชื่อเซก้าวิชันส์
‎และพวกเขาก็มีบทความที่เขียนว่า
‎"เราจะเปิดตัวโซนิคเกมต่อไป ‎และจะมีการแข่งขัน
‎คน 100,000 คนจะแข่งขันกัน
‎ชิงเงิน 25,000 ดอลลาร์เพื่อได้รู้ว่า
‎ใครเล่นวิดีโอเกมเก่งที่สุดในโลก"
‎พวกเขาเรียกมันว่า...
‎ร็อกเดอะร็อก
‎สำหรับการแข่งขันเซก้าร็อกเดอะร็อก
‎มีองค์ประกอบสามอย่างที่มีร็อกอยู่
‎มันจะออกอากาศทางโทรทัศน์ช่องเอ็มทีวี ‎ซึ่งเป็นเพลงร็อก
‎พวกเขามีการแข่งขันอุ่นเครื่อง ‎ที่ฮาร์ดร็อก คาเฟ่ทั่วโลก
‎และพวกเขาก็จะมีรอบสุดท้ายที่อัลคาทราซ...
‎ซึ่งเป็นที่รู้จักกันในนามเดอะร็อก
‎พวกเขาน่าจะเรียกมันว่าร็อกเดอะร็อกเดอะร็อก
‎แต่ผมคิดว่าสองร็อกก็คงจะพอแล้ว
‎มันเจ๋งสุดๆ
‎แต่ผมรู้ว่าการแข่งขันแบบนี้หายาก
‎และผมก็รู้สึกดีมาก ‎กับการเล่นโซนิคเดอะเฮดจ์ฮ็อก
‎ผมพูดว่า "รู้อะไรไหม ฉันจะไปแข่งด้วย"
‎ปรากฏว่า
‎การแข่งขันชิงแชมป์โลกเซก้าร็อกเดอะร็อกนี่
‎เป็นการแข่งขันชิงแชมป์โลกจริงๆ
‎พวกเขามีการแข่งขันอุ่นเครื่องในญี่ปุ่น ‎ฝรั่งเศส และบราซิล
‎คริสเข้าร่วมแข่งขันอุ่นเครื่องในซานฟรานซิสโก
‎บ้านเกิดของเขาและเดอะร็อก
‎มันยุ่งวุ่นวายมาก คนเยอะมาก ‎พวกเขาเอาเชือกกั้นทุกอย่าง
‎และก็มีเครื่องเล่นเกมตั้งไว้เป็นแถว ‎ให้คนเล่นแข่งกัน
‎วันเวลาดำเนินไป พวกเขามีรอบคัดออก
‎คุณจะเล่นผิดพลาดไม่ได้เลย
‎ภายนอกผมดูสบายๆ
‎แต่ในใจ ผมอยากชนะการแข่งขันนี้มาก
‎มีสมาธิแล้วก็เล่นไปเรื่อยๆ
‎ทำให้แน่ใจว่าไม่มีอะไรทำร้ายคุณได้ ‎ก็แค่ระวังให้ดี
‎มันคัดจากผู้เล่นทุกคนในตึก
‎จนเหลือสองคน ‎และผมก็ได้เป็นหนึ่งในสองอันดับแรก
‎ซึ่งผมเล่นได้สมบูรณ์แบบและชนะที่ซานฟรานซิสโก
‎พวกเขาใส่กุญแจมือผมไว้กับกระเป๋า
‎แล้วก็พาผมไปขึ้นรถลีมูซีน ‎และขับพาผมไปแข่งชิงชนะเลิศ
‎คริส ถังกำลังไปแข่งรอบชิงชนะเลิศ
‎และโซนิคก็กำลังข่มขวัญคู่ต่อสู้ มาริโอ
‎แต่สำหรับคาลินสกี แค่นี้ยังไม่พอ
‎สำหรับผมเกมกีฬาคือส่วนสำคัญในกลยุทธ์ของเรา
‎เพราะผมรู้ว่าผู้เล่นที่เป็นวัยรุ่นชอบกีฬามาก
‎เราจึงต้องการเกมกีฬา
‎และผู้ประกอบการที่มีวิสัยทัศน์คนหนึ่ง ‎ได้เริ่มต่อสู้กับความท้าทายแล้ว
‎ในการนำกีฬาจากสนามกีฬามาไว้บนจอ
‎ผมเล่นฟุตบอล ‎ผมอ่านหนังสือเกี่ยวกับฟุตบอลเยอะมาก
‎ผมเคยนึกฝันเกี่ยวกับการเป็นโค้ชฟุตบอลด้วย
‎ผมรู้สึกเหมือนผมเข้าใจมากพอเกี่ยวกับ
‎กลไกของกีฬาที่แท้จริง
‎และความเป็นไปได้ของสิ่งต่างๆ
‎และผมก็ชอบใช้สถิติข้อมูลให้มันเป็นประโยชน์
‎แต่ทุกอย่างที่เรียกตัวมันเองว่าเกมกีฬา
‎จริงๆ แล้วเป็นแค่ของเล่นของเด็ก
‎ตอนต้นยุค 80 มีวิดีโอเกมกีฬาอยู่แล้ว
‎แต่มันดูไม่สมจริงสักเท่าไหร่
‎จริงๆ แล้วมีคนพูดว่าเกมปองเหมือนเทนนิส
‎มันมีองค์ประกอบที่เหมือนเทนนิส
‎แต่มันไม่มีคุณสมบัติทางกายภาพที่แท้จริง
‎หรือกลยุทธ์ของเทนนิสอยู่เลย
‎ผมรู้สึกว่า "ฉันว่าฉันทำเกมที่ดีกว่านี้ได้
‎เกมที่ดูแท้จริงมากกว่านี้"
‎แล้วผมก็คิดว่า ‎"อ้อ ถ้านายคิดว่านายทำเกมที่ดีกว่าได้...
‎ก็ทำมันเลยสิ"
‎ดังนั้นในปี 1982 ‎ทริป ฮอว์กินส์จึงตั้งบริษัทวิดีโอเกมของเขาเอง
‎และเรียกมันว่า อิเล็กทรอนิก อาตส์
‎ตอนผมตั้งอิเล็กทรอนิก อาตส์ ‎ผมอยากทำเกมฟุตบอลมาก
‎ผมอดใจรอที่จะทำมันไม่ไหว
‎และยังไงผมก็จะทำมันอยู่ดี
‎ไม่ว่านักลงทุนหรือคนอื่นๆ จะคิดยังไงกับมัน
‎และทุกคนก็รู้ว่ามันคือสิ่งที่ทริปชอบ
‎สิ่งที่ทริปชอบก็คือฟุตบอล
‎แต่ไม่ใช่ฟุตบอลแบบนั้น
‎มันคืออเมริกันฟุตบอลที่มีหนึ่งเดียวเท่านั้น
‎กีฬาที่คนนิยมที่สุด...
‎ในสหรัฐฯ
‎แต่ฟุตบอลมันซับซ้อนมาก
‎ซึ่งแค่พูดว่าซับซ้อนยังไม่พอ ‎สำหรับกีฬาที่การเล่นครั้งเดียว
‎เผยให้เห็นวิธีเล่นต่างๆ นับไม่ถ้วน
‎ดังนั้น ถ้าผมมีอะไรที่ยาก ‎และท้าทายมากๆ ที่ต้องทำ
‎ผมก็อาจไปปรึกษาโค้ช
‎ที่อาจให้ความรู้และความคิดเห็นเพิ่มเติมได้
‎ทริปต้องการการสนับสนุนจากมืออาชีพ
‎ใครสักคนที่มีประสบการณ์
‎และความกระตือรือร้น
‎คนทางซ้ายวิ่งไปทางขวา ‎คนทางขวาวิ่งไปทางซ้าย
‎คนนี้วิ่งตัดไปตรงนี้ เขาวิ่งตัดมาตรงนี้
‎พวกเขาไม่รู้ว่าเราอยู่ตรงไหน เราเป็นใคร
‎เราวิ่งมาจากไหน ‎หรือเราจะขว้างบอลให้ใคร
‎น่าสนใจมาก
‎จอห์น แมดเดน
‎ได้ยินไหม
‎คุณอาจเคยได้ยินชื่อเขา
‎ที่อยู่กับผมตรงนี้คือโค้ชจอห์น แมดเดน ‎สุดยอดนักวิเคราะห์ฟุตบอลของซีบีเอส
‎หรือไม่คุณก็เพิ่งได้ยินชื่อเขา
‎เขาบิดตัวนิดๆ เหมือนเล่นบาสเกตบอล ‎แล้วก็หมุนตัวและก็ตูม! บอลไปอยู่ตรงนั้นแล้ว
‎แต่แมดเดนไม่ได้เป็นแค่ ‎ผู้ประกาศข่าวกีฬาที่โดดเด่น
‎เหลือเชื่อจริงๆ
‎เขาชนะซูเปอร์โบว์ล ‎โดยเป็นโค้ชของทีมโอกแลนด์ เรดเดอร์ส
‎จอห์น แมดเดนอยู่บนบ่าผู้เล่นของเขา
‎และได้รับเกียรติให้อยู่ใน ‎หอเกียรติยศนักอเมริกันฟุตบอลอาชีพ
‎วันนี้รู้สึกเหมือนเป็นครั้งที่สองในชีวิต
‎ที่ผมถูกคนอื่นแบกขึ้นบ่า
‎เขาเคยทำมันหมดทุกอย่างจริงๆ ในฟุตบอล ‎และผมก็คิดว่า
‎"ทำงานกับคนคนนี้คงต้องเยี่ยมมากแน่"
‎ก็อย่างที่ผมบอก ผมไม่สนว่าคนอื่น...
‎ขณะที่คนที่เขาเลือก ‎ยุ่งอยู่กับการพังทะลุผนังกระดาษ
‎ก็อย่างที่ผมบอก ไลท์เบียร์รสชาติเยี่ยมมาก
‎ทริปยุ่งอยู่กับกระดาษพิมพ์
‎เพื่อร่างแผน ‎โดยหวังที่จะปิดการตกลงกับแมดเดน
‎ผมใช้เวลาเยอะมาก ‎กับการเตรียมเอกสารการออกแบบ 60 หน้า
‎และเอกสารหลายหน้า ‎รวมคำถามที่ผมต้องการจะถามเขา
‎รวมทั้งคำถามเกี่ยวกับฟุตบอลเจ็ดคน
‎เพราะเครื่องเล่นเกมในตอนนั้นเป็น 8 บิต
‎และหน่วยความจำ ‎ก็ไม่พอสำหรับเกมฟุตบอล 11 คน
‎ผมรู้ว่าจอห์นรู้เกี่ยวกับฟุตบอลเจ็ดคน
‎ที่มันเกี่ยวกับการบริหารการเล่นมากกว่า
‎และผมก็คิดว่าจะถามเขา ‎เพื่อได้ข้อมูลรายละเอียดจากเขา
‎ผมเลยบินไปเดนเวอร์ ‎และขึ้นรถไฟแอ็มแทร็กกับจอห์น
‎รถไฟจากเดนเวอร์ไปโอกแลนด์...
‎เตรียมตั๋วให้พร้อมด้วยครับ
‎นั่งรถไฟกว่า 1,200 ไมล์ ข้ามสี่รัฐ...
‎นั่งริมหน้าต่างนะ
‎ก็เพราะคนเก่งคนนี้กลัวการนั่งเครื่องบิน
‎มันเป็นวิธีเดียว ล้อไม่มีวันลอยขึ้นจากพื้น
‎และเราก็ใช้เวลาสองวันครึ่งต่อมา
‎คุยเกี่ยวกับฟุตบอลกันทั้งวันทั้งคืน
‎พวกเขาพูดถึงหนังหมู
‎พวกเขาพูดถึงการเตะ
‎และทริปก็ถามเกี่ยวกับเวอร์ชันง่ายๆ ของเกม
‎คุณคิดยังไงเกี่ยวกับการทำฟุตบอลเจ็ดคน
‎เขาพูดว่า "นั่นไม่ใช่ฟุตบอลที่เท้จริง"
‎เขาอยากให้มันเป็นฟุตบอล 11 คน ‎ไม่ใช่ฟุตบอลเลียนแบบ
‎แล้วเราก็พูดว่า "ใช่ นั่นไม่ใช่... แน่นอน
‎นั่นไม่ใช่ฟุตบอลที่แท้จริง เราจะทำของจริง
‎ถึงแม้ในทางเทคนิคมันจะยากมากๆ
‎ที่จะทำมันได้สำเร็จ"
‎ตอนนี้ในเมื่อแมดเดนมาร่วมทีมแล้ว
‎แล้วเจอกัน
‎ทริปต้องทำมันให้ถูกต้อง
‎นี่แหละ
‎ความต้องการที่จะทำฟุตบอลของจริงนั้น
‎ใช้สิ่งที่อาจเป็นโครงการหนึ่งปี
‎และกลายเป็นโครงการสี่ปี
‎บริษัทรู้กันว่ามันเป็นการกระทำที่โง่ๆ ของทริป
‎เพราะเราทำอะไรเกินตัวไปหน่อย
‎และตอนนี้ ผู้ที่ก้าวเข้าสู่สนาม ‎คือโปรดิวเซอร์ผู้โด่งดัง โจ อีบาร์รา
‎ผมชอบเทคโนโลยีเสมอ และผมก็ชอบแก้ปัญหา
‎ผมหลงใหลการสร้างโลกเสมือนจริงมาก
‎ความคิดหลักก็คือนำเอาฟุตบอลอาชีพ
‎มาไว้บนคอมพิวเตอร์ส่วนบุคคล
‎แต่ตอนแรกเราไม่แน่ใจว่าจะทำมันได้
‎ฉะนั้น ในฐานะโปรดิวเซอร์
‎ผมมีความมุ่งมั่น ‎และความกระตือรือร้นที่จะทำเกมนี้ให้สำเร็จ
‎และเพื่อเข้าใจกระบวนการที่ซับซ้อนนี้
‎อีบาร์ราต้องทำมันทีละเลเยอร์
‎หรือเป็นกระดาษโน้ตทีละแผ่นซะมากกว่า
‎เลเยอร์ต่างๆ ของเกมฟุตบอล ‎ซับซ้อนและแข็งแกร่ง
‎ฉะนั้นการพัฒนาเทคโนโลยี ‎เพื่อให้ได้เกมฟุตบอล 60 นาที
‎ที่มีนักฟุตบอล 22 คน กับสถิติของผู้เล่น
‎และจำนวนการเล่นที่เหลือคณานับ ‎เป็นสิ่งที่ทำได้ยากจริงๆ
‎คุณต้องคิดเกี่ยวกับผู้เล่นบนจอ
‎คนนี้เร็วแค่ไหน
‎เขาว่องไวแค่ไหน เขาฉลาดแค่ไหน
‎เรามีพวกเขา 22 คน ‎และก็มี 22 บทบาทที่แตกต่างกัน
‎ตอนนี้คุณระดมความคิดทุกอย่างมาไว้รวมกันแล้ว
‎นั่นก็เป็นอีกเลเยอร์หนึ่ง ‎ซึ่งก็คือเราจะตัดต่อจัดวางทีมยังไง
‎จะจัดการการเล่นยังไง
‎ผู้ใช้งานมีคิวแบบไหน
‎อินเตอร์เฟสผู้ใช้งานจะเป็นยังไง
‎เกมแมดเดนถูกสร้างขึ้นโดยอาศัย ‎ความคิดที่ว่าเรายอมรับเลเยอร์เหล่านี้
‎และทำให้แน่ใจว่า ‎แต่ละเลเยอร์ทำหน้าที่ที่มันต้องทำ
‎เพื่อให้ฟุตบอลดูสมจริง
‎และในที่สุด ในปี 1988
‎โครงการก็เข้าสู่เอนด์โซนได้สำเร็จ
‎เมื่อจอห์นแมดเดนฟุตบอลวางจำหน่าย ‎บนคอมพิวเตอร์แอปเปิล 2
‎ในที่สุด หลังผ่านไปสองสามปี
‎มันก็เริ่มรู้สึกเหมือนเกมฟุตบอล
‎และผมก็คิดว่าสำหรับแอปเปิล 2 ‎มันน่าทึ่งมากทีเดียว
‎มันได้รับการวิจารณ์ที่ดี
‎แต่เครื่อง 8 บิตมันมีข้อจำกัดมาก
‎เมื่อไหร่จะมีเครื่อง 16 บิต
‎และก็เหมือนโชคช่วย
‎ขณะที่ทริปมองหาเครื่องเล่นเกมที่เหมาะสม
‎เพื่อให้แมดเดนเกมต่อไปของเขารุ่งเรือง
‎คาลินสกีก็กำลังมุ่งหวังที่จะนำกีฬา ‎มาเป็นเกมสำหรับเครื่องเซก้าเจเนซิส 16 บิต
‎เกมแมดเดนสำหรับเจเนซิสสุดยอดมาก
‎ในที่สุดหลังจากหกปี มันก็ดูเหมือนฟุตบอลจริงๆ
‎มันเป็นเกมที่ยอดเยี่ยมจริงๆ
‎และก็โชคดี...
‎พวกเขาไม่อยู่ตรงนั้น ไปตรงนั้นสิ ‎ให้คนของฉันไปอยู่ตรงนั้น
‎ที่จอห์น แมดเดนก็รู้สึกอย่างนั้น
‎ฉันหยุดพวกเขาไม่ได้ ฉันหยุดทีมนี้ไม่ได้
‎บุคลิกภาพของจอห์น แมดเดน
‎เสริมความเป็นมืออาชีพ ‎ของผลิตภัณฑ์ให้แข็งแกร่งขึ้น
‎ทัชดาวน์!
‎มันทำให้เรามีความน่าเชื่อถือทันที
‎เราจะโยนหัวก้อย เตะ ‎เอาหัวโขก และก็เยาะเย้ย
‎เพิ่มโน่นนี่เข้าไป ดูดี ทำให้ผมรู้สึกดีด้วย
‎อีเอจะกลายเป็นมหาอำนาจในเกมกีฬา
‎ดึงดูดนักกีฬามาเป็นหุ้นส่วนอย่างต่อเนื่อง
‎และขยายเกมของพวกเขารวมถึงบาสเกตบอล
‎ตลอดจนสิ่งที่คนที่เหลือทั่วโลกเรียกว่าฟุตบอล
‎อีเอ สปอร์ตส มันอยู่ในเกม
‎แต่สำหรับผู้เล่นบางคน
‎เกมเหล่านี้มีความหมายมากกว่านั้น
‎ผมไม่เคยเป็นนักกีฬาที่เก่งที่สุด
‎แต่ผมหลงใหลเส้นทางการเล่าเรื่องของกีฬา
‎และผมก็รู้สึกว่าคุณอยู่บนเส้นทางการเล่าเรือง ‎กับทุกเกมที่คุณเล่น
‎วิดีโอเกมให้คุณได้มีโอกาสเริ่มต้นใหม่
‎คุณสูงหรือเตี้ย เร็วหรือช้าก็ได้
‎ในเกม เราทุกคนเริ่มตรงที่เดียวกัน
‎และมีโอกาสได้เริ่มเล่นด้วยกัน
‎ผมผิวดำและผมก็เป็นเกย์
‎เมื่อคุณเติบโตมา ‎เป็นลูกครึ่งแอฟริกันอเมริกันและเป็นเกย์
‎คุณถูกสอนว่ามีกฎกติกาที่แตกต่างกัน
‎ที่คุณจะต้องเล่นตามกฎกติกานั้นเสมอ
‎สำหรับผม เกมคือที่ที่กฎกติกาเหมือนกัน
‎ที่ที่ผมเป็นตัวผมที่ดีที่สุดได้
‎เพราะเราทุกคนเล่นตามกฎกติกาเดียวกัน
‎แมดเดนเป็นเกมแรกที่ให้ความรู้สึกว่า ‎เราเป็นส่วนหนึ่งของมัน
‎รู้สึกว่าเราคือหนึ่งใน 22 ผู้เล่นในเกม
‎มีทั้งศาสตร์และศิลป์ในการทำใหัมันรู้สึกว่าใช่
‎และมันก็มหัศจรรย์มาก
‎เป็นครั้งแรกที่คุณสนุกกับฟุตบอล
‎แบบที่คุณชอบมันในทุกวันอาทิตย์
‎วันจันทร์ วันอังคาร วันพุธ วันพฤหัส วันศุกร์
‎ผมติดหนึบกับมันเลย
‎มีเกมมากมายที่ผมมีประสบการณ์เยี่ยมๆ กับมัน
‎แมดเดนก็เป็นอีกเกมหนึ่งเช่นกัน ‎ที่จริงๆ แล้วเปลี่ยนชีวิตของผมเลย
‎กอร์ดอน เบลลามีติดเกมแมดเดนฟุตบอลหนึบมาก
‎จนมันดลใจให้เขา ‎อยากทำงานที่อิเล็กทรอนิก อาตส์
‎ทั้งชีวิตผมอยากออกแบบเกมแมดเดนฟุตบอล
‎ออกไปที่นั่นและสร้างเกมที่เยี่ยมที่สุด
‎กอร์ดอนเลยสมัครเข้าทำงานที่นั่น
‎(ประวัติ - กอร์ดอน เบลลามี)
‎ผมส่งจดหมายสมัครงานไป ‎และไม่ได้รับคำตอบที่ผมคาดหวังไว้
‎ผมเลยโทรไปที่โต๊ะของทุกคน ‎ที่อยู่ในเครดิตท้ายเกม
‎"ฮัลโหล ผมกอร์ดอน" วางหูกริ๊ก
‎โทรหาชื่อต่อไป "ฮัลโหล ‎ผมจบวิศวกรรมจากฮาวาร์ด" วางหูกริ๊ก
‎ผมโทรแล้วโทรอีก
‎คนชื่อจิม ซิมมอนส์รับสาย
‎และก็ให้โอกาสผม ‎สัมภาษณ์งานระดับพนักงานทั่วไป
‎เพื่อพยายามเข้าทำงานในธุรกิจเกม ‎ผมถึงได้มานั่งอยู่ตรงนี้
‎ในที่สุดกอร์ดอนก็ได้ทำงานในฝันของเขา ‎สร้างเกมแมดเดน
‎และเขาก็เริ่มทำการเปลี่ยนแปลง
‎เกมที่ดีที่สุดของอีเอทันที
‎ในตอนนั้น ‎เพราะประสิทธิภาพของเครื่องเล่นเกม
‎ผู้เล่นทุกคนต้องเป็นเชื้อชาติเดียวกันหมด
‎และในตอนนั้น ผู้เล่นส่วนใหญ่ในเอ็นเอฟแอล ‎เป็นลูกครึ่งแอฟริกันอเมริกัน
‎ผมรอมาทั้งชีวิตที่จะได้เห็นผู้เล่นผิวสี
‎ที่จะเห็นภาพสะท้อนของตัวเองในเกม
‎ในปี 1995
‎เราใส่ผู้เล่นแอฟริกันอเมริกันไว้ในเกม
‎และมันก็เร้าใจมาก
‎เพราะคนไม่เคยเห็น
‎คนผิวดำเข้ามาอยู่ในเกมกีฬาที่สำคัญ
‎พวกเขาไม่เคยเห็น มันเป็นสิ่งใหม่
‎สำหรับกลุ่มคนที่มีพลังอำนาจน้อย ‎พลังทั้งหมดถูกทุ่มเทให้กับ
‎การพิสูจน์การมีตัวตนของคุณในที่ต่างๆ
‎ดังนั้นเมื่อคุณเห็นตัวเองถูกกำหนดเป็นค่าเริ่มต้น
‎มันจึงมีความหมายอย่างแท้จริง
‎มันสำคัญ
‎สำหรับกอร์ดอน เบลลามี ‎แมดเดนทำให้สิ่งต่างๆ เท่าเทียมกัน
‎และเกมก็ประสบความสำเร็จอย่างมาก ‎สำหรับเซก้า
‎เกมแมดเดนช่วยนำผู้คนมากมาย ‎ให้หันมาเล่นวิดีโอเกม
‎แค่เพราะพวกเขาอยากเล่นฟุตบอล ‎บนเครื่องเจเนซิส
‎อันดับต่อไป ขณะที่นินเท็นโดสนุกสำหรับเด็กๆ
‎เซก้าต้องการพิสูจน์ว่า ‎พวกเขาเจ๋งเกินไปสำหรับเด็กๆ
‎จู่ๆ ท้องฟ้าก็แจ่มใสขึ้น น้ำก็เป็นสีฟ้ามากขึ้น
‎ถนนก็ขรุขระมากขึ้น
‎นินเท็นโดวางตลาดขายเด็กอายุ 9 ถึง 13 ปี
‎- นั่นมังกร! ‎- รู้แล้ว!
‎ซูเปอร์มาริโอเวิลด์ ‎เล่นได้กับระบบสำหรับเกมนี้เท่านั้น
‎ซูเปอร์ นินเท็นโด เอนเตอร์เทนเมนต์ ซิสเต็ม
‎ผมมั่นใจว่าเราต้องไล่ล่ากลุ่มอายุที่สูงกว่า
‎เซก้าจึงโฆษณาตัวนำโชคของพวกเขา ‎ว่าเป็นเด็กที่เจ๋งที่สุดในเมือง
‎โซนิคไม่ได้พยายามมากนักเพื่อให้คนชอบ...
‎ไอ้เด็กเหลือขอ!
‎มันไม่ค่อยยิ้ม
‎นั่นคือบุคลิกของมัน
‎ตอบผิดแล้ว เพื่อน
‎มันทำผิดพลาดหลายอย่างด้วย
‎มันออกจะพยศนิดๆ
‎และก็แน่นอน มันวิ่งได้เร็วมาก
‎มันไม่ใช่ตัวละครที่ดีเยี่ยมที่สุด
‎มันเสียแหวนทั้งทางซ้ายและทางขวา
‎มันก็เหมือนเราทุกคน
‎มันเอาชนะศัตรูได้หมด
‎โซนิคเดอะเฮดจ์ฮ็อก! ไม่โง่นะ
‎โซนิคไม่โง่แน่นอน คาลินสกีก็เช่นกัน
‎แต่ผมก็รู้ดีว่า ถ้าเราทำให้พี่ชาย
‎เล่นเซก้า เจเนซิสได้
‎น้องชายก็จะต้องอยากเล่นมันเช่นกัน
‎ฉะนั้นด้วยการไล่ล่าผู้ชมที่อายุมากกว่า
‎เราก็จะแย่งผู้ชมบางส่วนที่อายุน้อยกว่า
‎ของนินเท็นโดมาโดยอัตโนมัติ
‎คาลินสกีวางแผนการตลาดแบบกองโจร ‎ที่แหวกแนว...
‎ก็แล้วแต่คุณจะตัดสินใจ...
‎นำเซก้าไปยังห้างสรรพสินค้า...
‎สิ่งเดียวที่เราขอร้องก็คือให้ทุกคนมาที่นี่
‎ดูเครื่องเล่นทั้งสองเครื่องแล้วก็ตัดสินใจเอง
‎และมหาวิทยาลัยต่างๆ
‎คนส่วนใหญ่ไม่รู้
‎ว่าเรามีนักศึกษาเกือบทุกมหาวิทยาลัย
‎ที่เป็นสาวกเซก้า
‎เราให้เครื่องเจเนซิสเขา ‎เราส่งซอฟต์แวร์ให้เขาฟรี
‎และสิ่งที่เขาต้องทำ
‎ก็คือเดินเตร่ไปตามมหาวิทยาลัย ‎และหอพักนักศึกษาชาย
‎เสียบปลั๊กเครื่องเล่นเกมแล้วก็เล่น
‎และทำให้คนอื่นๆ สนใจเซก้า
‎ไม่ใช่นินเทนโด แต่เป็นเซก้า เจ๋งเลย
‎และมันก็ได้ผล
‎ในปี 1994
‎มีสิ่งเดียวเท่านั้นที่เจ๋งกว่าเซก้า
‎ฉันจะดูเอ็มทีวี
‎เยอะไปแต่ก็ไม่เคยพอ
‎ฉะนั้นเมื่อคริสเข้ารอบสุดท้ายของร็อกเดอะร็อก
‎มันคือตัวอย่างที่ชัดเจนของความเจ๋ง
‎และก็ไม่ได้มีแค่เขาคนเดียว
‎ผมพนัน 1,000 ดอลลาร์ คริสเด็กผมชนะแน่
‎ได้ยินไหม คริส ‎จะทำให้พี่เบิ้มคนนี้ผิดหวังไม่ได้นะ
‎คริสมีพรรคพวกตามไปเชียร์
‎และฝึกซ้อมด้วย
‎คืนก่อนแข่งรอบสุดท้าย
‎นี่คือห้องพักของเราที่โรงแรม
‎ตอนนี้ไมค์กำลังซ้อมอยู่
‎น้องชายผมกับผมฝึกซ้อมกลยุทธ์ของผม
‎และเล่นรูปแบบไหนถึงจะมีประสิทธิภาพ
‎รูปแบบกลยุทธ์ อาวุธลับของคริส ‎ซึ่งเขาฝึกซ้อมมันจนเชี่ยวชาญ
‎เมื่อคุณแยกแยะรายละเอียดเกม ‎จนถึงพื้นฐานของมัน
‎มันคือชุดตัวแปรและการตัดสินใจต่างๆ ‎ที่คุณทำในเวลาจริง
‎ฉะนั้นในโซนิค แผนที่เกมใหญ่มาก
‎มีเส้นทางมากมายที่คุณไปได้
‎คุณใช้บ่วงเพื่อไปทางขวา
‎หรือคุณอาจพบสปริงบอร์ดให้คุณเด้งขึ้นไป
‎ยังพื้นที่ที่แตกต่างกันไปเลย ‎และการสำรวจสิ่งเหล่านี้ก็ใช้เวลานาน
‎ฉะนั้น คุณต้องเลือก
‎คุณใช้เวลาขึ้นไปข้างบนดีไหม
‎คุณใช้เวลาไปทางขวาดีไหม
‎คุณย้อนกลับมาเก็บแหวนตรงนั้นดีไหม
‎หรือว่ามันไม่คุ้มค่ากัน
‎ฉะนั้นการวางแผนมัน จำมันทั้งหมดให้ขึ้นใจ
‎และการคิดสิ่งที่ผมต้องทำในสถานการณ์ต่างๆ ได้
‎รวมทั้งบริหารความเสี่ยง ‎ทุกอย่างนั้นในเวลาเดียวกัน
‎คือส่วนหนึ่งของความซับซ้อนในการแข่งขัน
‎นี่คือวันที่คริสจะครองโลก รู้สึกยังไงบ้างครับ
‎- เยี่ยม จะทำให้เห็นว่าใครเจ๋ง ‎- เยี่ยมเลย
‎เราอดนอนกันทั้งคืน ‎และผมก็รู้รูปแบบการเล่นที่เหมาะสมที่สุด
‎เพื่อนผมถามว่า "พร้อมไหม"
‎ผมพูดว่า "พร้อมแล้ว ไปลุยกันเลย"
‎เริ่มเกมกันเลย
‎พวกเขาขับรถบัสพาเราไปที่ท่าเรือ
‎พวกเขามากันแล้วค่ะ บิล
‎ยี่สิบห้าคนแข่งขันชิงตำแหน่งแชมป์ ‎และเงินที่อยู่ในรถหุ้มเกราะคันนี้
‎และพวกเขาก็แนะนำผู้แข่งขันทั้งหมด...
‎ตรงนั้น!
‎พวกเขาพาเราทุกคนขึ้นเรือ ‎แล้วก็เดินทางไปอัลคาทราซ
‎อัลคาทราซ ที่ที่เหมาะสำหรับขังโจรและฆาตกร
‎อย่างอัล คาโปน, ไอ้ปืนกลเคลลี ‎และไวตี บัลเจอร์
‎แต่ที่สำหรับให้เด็กเล่น ‎ในการแข่งขันวิดีโอเกมน่ะเหรอครับ
‎ไม่เหมาะเท่าไหร่
‎ในที่สุด พวกเขาก็ให้เราทุกคน ‎ไปอยู่ในห้องใหญ่ที่มีเครื่องเล่นเกมตั้งไว้
‎แล้วพวกเขาก็อธิบายว่า ‎การแข่งขันจะดำเนินไปยังไง
‎อันดับแรก ผู้แข่งขัน 25 คนเล่นสามนาที
‎แล้วผู้เล่นสองคนที่เก็บแหวนได้มากที่สุด
‎จะแข่งชิงชนะเลิศกัน
‎ผู้เล่นที่เก่งที่สุดทุกคนในประเทศมาอยู่ที่นี่กัน
‎คู่ต่อสู้ระดับโลก 24 คน ทีมงานทีวียักษ์ใหญ่ ‎เดซี ฟูเอนเตสแสนสวย
‎- เยี่ยมเลย ‎- ซูมเข้ามา
‎ไม่ต้องห่วง ฉันทำได้
‎คงทำใจให้มีสมาธิได้ยากแน่ๆ
‎นี่ คริส อย่าให้อะไรมาทำให้ใจว่อกแว่ก
‎สนใจรูปแบบกลยุทธ์ของนายเท่านั้น
‎พอถึงเวลาเล่นในรอบอุ่นเครื่อง
‎ผมแบบว่า...
‎ผมต้องมีสมาธิสุดๆ
‎ผู้แข่งขันเข้าประจำที่แล้ว
‎เตรียมตัว คริส
‎ผมฉลาดที่เล่นมันแบบปลอดภัย
‎เพื่อที่ผมจะได้ไม่ถูกทำร้าย ‎แต่ไม่ได้เผยรูปแบบกลยุทธ์ที่แท้จริง
‎เพราะคนกำลังดูผมเล่นและข้อมูลก็คืออำนาจ
‎ในที่สุดพวกเขาก็เริ่มคัดออกผู้เล่นจนเหลือสองคน
‎เด็กคนนี้สุดยอดมาก ขอบอกเลยครับ ‎เขาสร้างเครื่องเล่นเกมเองแน่ๆ
‎เป็นผมเอง
‎และก็เด็กจากบอสตัน
‎ที่จริงเขาได้คะแนนมากกว่าผม
‎ผมรู้ว่าผมแข่งอยู่กับคนที่เก่งมาก
‎นี่คือสองคนที่เข้ารอบชิงชนะเลิศในอัลคาทราซ
‎ที่นี่แหละ
‎ต้องแข่งชิงชนะเลิศแล้ว
‎สองคนนี้แหละครับ มันคือสนามต่อสู้
‎ในที่สุดเราก็ได้แข่งชิงชนะเลิศกัน
‎เอาละค่ะ นี่คือสังเวียนสุดท้าย ‎ของการแข่งขันวิดีโอเกมนานาชาติ
‎ที่ยิ่งใหญ่ที่สุดแห่งศตวรรษที่ 21
‎เรามีเวลาสามนาทีที่จะเก็บแหวนให้ได้มากที่สุด
‎และก็ต้องเก็บแหวนให้ไ้ด้มากกว่าคู่แข่ง
‎คู่แข่งประหม่าแล้ว
‎เริ่มเกมได้!
‎เยี่ยมเลย นี่คือคริสครับ คนนี้
‎ก่อนหน้านี้ ผมไม่อยากเผย ‎รูปแบบสุดท้ายในการเล่นของผม
‎แต่ตอนนี้ ในเมื่อมีการแข่งขันแค่ครั้งเดียว
‎ผมจะใช้รูปแบบสุดท้ายของผมทันที
‎ไปเลย คริส ลุย! ลุยเต็มที่เลย
‎คริสยังนำอยู่ไม่กี่... ตอนนี้เสมอกันแล้ว!
‎ตรงจุดหนึ่ง ผมกังวล
‎ว่าคู่แข่งกำลังทำคะแนนได้ดีกว่าที่ผมทำอยู่
‎มาร์คทำได้ดี
‎แต่ผมคิดว่าสักราวๆ เจ็ดวินาทีได้ ผมกดปุ่มหยุด
‎มองดูจอให้แน่ใจว่าเขาเก็บแหวนได้เท่าไหร่
‎เยี่ยม เขาชนะแล้ว
‎ผมส่งเสียงร้องแบบผู้มีชัย "เย่!"
‎และพวกเขาก็ออกเอ็มทีวีเป็นภาพช้า ‎มันเป็นภาพที่ดูโดดเด่นมาก
‎แชมป์โลกเซก้า!
‎เยี่ยม!
‎สองหมื่นห้าพันดอลลาร์ ‎คุณจะเอาไปทำอะไรคะ
‎ซื้อเกม เล่นเกม เล่นๆ!
‎มันเป็นช่วงเวลาที่ระทึกใจ เร้าอารมณ์มาก
‎เซก้าบอกว่าพวกเขาจะค้นหาว่า
‎ใครคือผู้เล่นวิดีโอเกมที่เก่งที่สุดในโลก
‎แสดงว่าผมเป็น ‎ผู้เล่นวิดีโอเกมที่เก่งที่สุดในโลกใช่ไหม
‎อย่างน้อยก็ตามที่เซก้าบอก ซึ่งเจ๋งมากเลย
‎มันเป็นช่วงเวลาหนึ่งที่เยี่ยมที่สุดในชีวิตของผม
‎และผมก็ดีใจที่ได้มาเล่าเกี่ยวกับมัน
‎เรื่องราวของคริส ถัง ‎คือการยืนยันชัยชนะที่ยอดเยี่ยมของเซก้า
‎แต่เพื่อนำชัยชนะกลับบ้านได้จริงๆ ‎เซก้าเริ่มแคมเปญการตลาดที่ห้าวหาญ
‎ซึ่งแฝงไว้ด้วยความร้ายกาจนิดๆ
‎เรามีการโฆษณาเยี่ยมๆ
‎แต่ผมต้องแน่ใจมากๆ ว่า ‎เราล้อเลียนพวกเขาได้
‎ในแบบที่ดูแล้วสนุกสนาน
‎(เจเนซิสทำ)
‎เรามีคำพูดเด็ดๆ ‎เจเนซิสทำสิ่งที่นินเท็นโดไม่ทำ
‎- เจเนซิสทำ ‎- สิ่งที่นินเท็นโดไม่ทำ
‎ในที่สุดผมก็รู้สึกว่าโฆษณายังแข็งกร้าวไม่พอ
‎หรือยังไม่สร้างสรรค์พอ
‎และผมก็อยากทำให้มันเฉียบขาดกว่านั้น
‎โฆษณาหนึ่งที่ผมชอบมากก็คือ
‎เราวางเจเนซิสไว้บนท้ายรถแข่ง
‎และเราก็วางนินเท็นโดไว้ ‎บนท้ายรถบรรทุกนมคันเก่าๆ
‎ที่ควันโขมงและก็แล่นช้ามาก
‎แล้วมันก็ออกตัว และก็แน่นอน
‎รถแข่งทิ้งนินเท็นโดไว้ให้กินฝุ่น
‎และก็แน่นอน ทุกโฆษณาจบลงด้วย เซก้า!
‎มันพูดแล้วสนุก ตะโกนแล้วสนุก
‎คนสนุกกับมัน
‎พวกเขาเข้าใจความขบขันของมัน
‎คุณเห็นเด็กๆ ส่งเสียงร้องว่า "เซก้า!"
‎มันปลุกนินเท็นโดให้ตื่น
‎พวกเขารู้ว่าเราคือคู่แข่งตัวจริง
‎และมันก็เกิดขึ้นเร็วมาก
‎เด็กทุกคนในเมืองกลายเป็น ‎"ฉันเป็นเด็กนินเท็นโด"
‎หรือไม่ก็ "ฉันเป็นเด็กเซก้า"
‎ผมว่าผมน่าจะเล่นเจเนซิสมากกว่า
‎เซก้ามีเกมมากกว่าและก็ดีกว่า
‎ผมว่ามันเจ๋งมากเลย
‎แผนต่อสู้ของคาลินสกีประสบผลสำเร็จ
‎และตอนต้นยุค 90
‎เซก้าก็ทำยอดขายได้มากกว่านินเท็นโด ‎ที่ครั้งหนึ่งไม่มีใครเทียบได้
‎ได้ข่าวว่าแมตต์มีเซก้า เจเนซิส
‎แต่ที่เหนือกว่าการโค่นด้วยโฆษณา...
‎อีกสักคนคงไม่เป็นไร
‎และท่าทีทุกอย่างขององค์กร...
‎สงครามเครื่องเล่นเกมขยายเกมมิ่ง ‎ไปสู่แนวเกมใหม่ทั้งหมด
‎และสะดุดตาผู้ชมกลุ่มใหม่ๆ
‎วิดีโอเกมไม่ใช่แค่สำหรับเด็กอีกต่อไปแล้ว
‎ผมติดวิดีโอเกมครับ
‎ฉันเล่นมันและก็นั่งอยู่ข้างๆ ทีวีตลอดค่ะ
‎แต่กับทุกอย่างที่เพิ่มผู้ชมที่มีวุฒิภาวะมากขึ้น
‎สิ่งต่างๆ ก็เลี่ยงไม่ได้ที่จะ
‎รุนแรง นองเลือดและสะเทือนขวัญที่สุด
‎คำบรรยายโดย ธนิศา ขำคง